Vyf vas vir belastingbedrog(Argieffoto) Altesaam vyf verdagtes wat die Suid-Afrikaanse Inkomstediens (SAID) na bewering met byna R1 miljoen bedrieg het, sal na verwagting Vrydag in die gespesialiseerde handelsmisdaadhof in Bellville verskyn. Zinzi Hani, woordvoerder van die Valke, sê die verdagtes, tussen die ouderdomme van 43 en 61 jaar, is gedagvaar nadat dit aan die lig gekom het dat hulle die SAID uit byna R956 000 bedrieg het. “Die verdagtes, onder wie vier maatskappyeienaars, ’n rekenmeester en drie regspersone (entiteite), het glo valse verklarings ingedien om die terugbetalings te eis,” sê Hani. Die Valke in die Wes-Kaap het ŉ intensiewe ondersoek van stapel gestuur en die verdagtes opgespoor en gedagvaar.